Oficialusis leidinys L 067 , 25/03/1995 p. 0033 - 0036



Komisijos sprendimas 1995 m. kovo 20 d. dėl Tarybos reglamento (EEB) Nr. 2930/86, nustatančio žvejybinių laivų charakteristikas, priedo įgyvendinimo (95/84/EB) EUROPOS SĄJUNGOS KOMISIJA, atsižvelgdama į Europos bendrijos steigimo sutartį, atsižvelgdama į 1986 m. rugsėjo 22 d. Tarybos reglamentą (EEB) Nr. 2930/86, nustatantį žvejybinių laivų charakteristikas [1], su pakeitimais, padarytais Reglamentu (EB) Nr. 3259/94 [2], ypač jo 4 straipsnį ir priedą, kadangi tikslinga atsižvelgti į padėtį pavienėse valstybėse narėse dėl procedūrų ir būdų valstybių narių laivynų tonažui matuoti; kadangi Tarybos nustatytų naujų datų mažiems žvejybiniams laivams, trumpesniems nei 24 m, iš naujo išmatuoti, privalu laikytis siekiant užtikrinti, kad planas ir veiksmai, skirti laivams iš naujo išmatuoti, vykdomi nuosekliai ir pamatuotai; kadangi tikslinga nustatyti kasmetinius tarpinius tikslus nurodytiems veiksmams palaipsniui atlikti; kadangi iki galutinės datos, nustatytos patikrinti tarpines daugiametes orientavimo programas 1993-1996 m. laikotarpiui, apibrėžtam Komisijos sprendimais [3], būtina turėti Bendrijos laivyno registrinės talpos įvertinimą; kadangi kiekvienos valstybės narės tonažo mato vienetų derinimas Bendrijos lygmeniu — viena iš sąlygų daugiametėms orientavimo programoms 1993-1996 m. laikotarpiui sėkmingai įgyvendinti, laikantis aiškių reikalavimų, būtinų patikrinant, ar laikomasi tikslų; kadangi šiuo reglamentu numatytoms priemonėms pritaria Žuvininkystės ir akvakultūros vadybos komitetas, PRIĖMĖ ŠĮ SPRENDIMĄ: 1 straipsnis Funkcijų a1, a2 ir a3 reikšmės, pateiktos Reglamento (EEB) Nr. 2930/86 I priede, nustatytos atsižvelgiant į šio sprendimo I priedo lenteles. 2 straipsnis Kiekviena valstybė narė iki 1995 m. kovo 15 d. perduoda Komisijai pagal jų daugiametės orientavimo programos dalis suskirstytą laivų sąrašą, laivų bendrąją talpą (BT), išmatuotą ilgesniems nei 24 m tarp laivo statmenųjų plokštumų laivams, kurie neplaukioja tarptautiniais reisais, ir įvertintą trumpesniems nei 24 m tarp laivo statmenųjų plokštumų laivams. 3 straipsnis Rodikliai 1969 m. Londono Konvencijai renkami ir mažiems laivams, kurių didžiausias laivo ilgis neviršija 15 m bei kurių rodikliai Bi ir Ti nepateikti, taikomi nuosekliai, laikantis 2 priede nustatyto tvarkaraščio. Laivai, kurių didžiausias ilgis pagal Londono Konvenciją ne mažesnis kaip 15 m ir kurių ilgis tarp statmenųjų plokščių yra ne didesnis kaip 24 m, iš naujo išmatuojami nuosekliai, laikantis 3 priedu nustatyto tvarkaraščio. Kad tvarkaraščio būtų laikomasi, kiekviena valstybė narė gali sudaryti laivų, parinktų pagal jų metus arba kitus svarbius rodiklius, sąrašą. 4 straipsnis 2 ir 3 straipsniuose nurodytų laivų sąrašai ir prie jų pridedami bendrosios laivų talpos duomenys Komisijai perduodami laikantis Komisijos reglamento (EB) Nr. 109/94 [4] 3, 8 ir 9 straipsnių nuostatų. Valstybių narių visiems savo laivams suteikti identifikavimo numeriai perduodami su šiais sąrašais. Jeigu laikotarpiu, per kurį laivas išmatuojamas iš naujo, laivo fizinės charakteristikos pakeičiamos ir jeigu dėl jų, vertinant pagal Londono Konvenciją, pakinta laivo bendroji talpa, suinteresuotoji valstybė narė, nurodydama tonažą iki ir po laivo pertvarkymo, praneša Komisijai apie visus pakeitimus. Laivų, kurių didžiausias ilgis mažesnis kaip 15 m, tonažui apskaičiuoti taikomos Tarybos reglamente (EB) Nr. 3259/94 ir šio sprendimo I priede pateiktos formulės. Laivams, kurių ilgis 15 m arba didesnis, tonažas apskaičiuojamas laikantis Londono Konvencijos nuostatų. 5 straipsnis Šis sprendimas skirtas valstybėms narėms. Priimta Briuselyje, 1995 m. kovo 20 d. Komisijos vardu Emma Bonino Komisijos narė [1] OL L 274, 1986 9 25, p. 1. [2] OL L 339, 1994 12 29, p. 11. [3] OL L 401, 1992 12 31, p. 3 ir toliau. [4] OL L 19, 1994 1 22, p. 5. -------------------------------------------------- I PRIEDAS FUNKCIJŲ a1, a2 IR a3 REIKŠMĖS 1. Nauji laivai, didžiausias laivo ilgis mažesnis kaip 15 m, ir eksploatuojami laivai, didžiausias laivo ilgis mažesnis kaip 15 m, kuriems pateikiami rodikliai pagal Londono Konvenciją a1 = 0,5194 + 0,0145 Loa, tačiau nenaudotinas mažesnis kaip 0,60, čia Loa didžiausias laivo ilgis, kaip apibrėžta Reglamento (EEB) Nr. 2930/86 2 straipsnyje. 2. Eksploatuojami laivai, kurių didžiausias laivo ilgis mažesnis kaip 15 m, kuriems rodikliai pagal Londono Konvenciją nepateikiami a2 = 0,4974 + 0,0255 Loa, tačiau nenaudotinas mažesnis kaip 0,60. Ispanijai, Graikijai ir Italijai, pagal Oslo Konvenciją nepateikiančioms rodiklių, reikalingų laivo bendrajai talpai įvertinti pagal Tarybos reglamente (EB) Nr. 3259/94 nurodytą tipą naudojant a2, taikomos šios nuostatos: - Ispanija: Oslo Konvencijos rodikliai apskaičiuojami remiantis šiuo metu turimais nacionaliniais rodikliais. - Graikija, Italija: formulę bendrajai laivo talpai apskaičiuoti Graikija ir Italija sukuria besiremdamos šiuo metu turimais nacionaliniais rodikliais. Ispanija, Italija ir Graikija aukščiau nurodytu būdu apskaičiuotą tonažą nuosekliai keičia tonažu, apskaičiuotu naudojant funkciją a1, pagal 2 priede pateiktą dydį šios kategorijos laivams taikant Londono Konvencijos rodiklius. 3. Eksploatuojami laivai (didžiausias laivo ilgis 15 m, ilgis tarp laivo statmenų 24 m) a3 = 0,3097 + Bi/Ti + Loa (Y — 1900)/2767 — C, tačiau nenaudotinas mažesnis kaip 0,65 arba didesnis kaip 1,45, čia Y — laivo pastatymo metai, jie negali būti ankstesni kaip 1950, ir Bi bei Ti — laivo korpuso plotis ir laivo borto aukštis, kaip apibrėžta Oslo Konvencijoje. Papildomo reguliavimo koeficiento C dydis: — Belgija | 0,35, | — Vokietija | 0,34, | — Prancūzija (Atlanto pakrantė) | 0,19, | — Olandija | 0,27, | — Jungtinė Karalystė | 0,21, | — Airija | 0,21, | — Danija | 0,10, | — Prancūzija (Viduržemio jūros pakrantė) | 0,46, | — Graikija | 0,63, | — Portugalija | 0,46, | — Ispanija | 0,36. | Ispanijai, Graikijai ir Italijai, pagal Oslo Konvenciją nepateikiančioms rodiklių, reikalingų bendrąją laivo talpą įvertinti pagal Tarybos reglamente (EB) Nr. 3259/94 nurodytą tipą naudojant a3, taikomos šios nuostatos: - Ispanija: Oslo Konvencijos rodikliai apskaičiuojami remiantis šiuo metu turimais nacionaliniais rodikliais. - Italija: formulę bendrajai laivo talpai apskaičiuoti Italija sukuria remdamasi šiuo metu turimais nacionaliniais rodikliais. Ispanijos, Graikijos ir Italijos apskaičiavimus ir sukurtas formules, aprašytus 2 ir 3 dalyse, patvirtina Komisija ir juos tikrina kitos valstybės narės. 4. Išimtys Tokios formos ir konstrukcinių savybių laivų, kurių talpai apskaičiuoti taikyti formules netikslinga arba nepraktiška (katamaranams, trimaranams ir kitiems originalaus dizaino laivams) bendrąjį tonažą nustato suinteresuotųjų valstybių narių administracija. Jeigu tonažas nustatomas taip, administracija perduoda Komisijai tonažui nustatyti taikytą metodiką. Ji turi būti prieinama nagrinėti kitoms valstybėms narėms. -------------------------------------------------- II PRIEDAS LONDONO KONVENCIJOS RODIKLIŲ TAIKYMO PROGRAMA MAŽIEMS LAIVAMS, KURIŲ DIDŽIAUSIAS ILGIS YRA NUO 0 IKI 15 M, KURIEMS RODIKLIAI Bi IR Ti NEPATEIKTI Iš naujo išmatuotinų laivų skaičius (n) Komisijai pranešamas per du mėnesius nuo šio sprendimo priėmimo. Šiame priede nurodytiems laivams Londono Konvencijos rodikliams taikyti laikomasi šių dydžių: - iki 1995 m. gruodžio 31 d.: 25 % n laivų, - iki 1996 m. gruodžio 31 d.: 50 % n laivų, - iki 1997 m. gruodžio 31 d.: 75 % n laivų, - iki 1998 m. gruodžio 31 d.: 100 % n laivų. -------------------------------------------------- III PRIEDAS PROGRAMA LAIVAMS IŠ NAUJO IŠMATUOTI, KURIŲ DIDŽIAUSIAS ILGIS YRA 15 M, O ILGIS TARP LAIVO STATMENŲJŲ PLOKŠTUMŲ — 24 M Iš naujo išmatuotinų laivų skaičius (N) Komisijai pranešamas per du mėnesius nuo šio sprendimo priėmimo. Šiame priede nurodytiems laivams iš naujo išmatuoti laikomasi šių dydžių: - iki 1997 m. gruodžio 31 d.: 33 % N laivų, - iki 1999 m. gruodžio 31 d.: 55 % N laivų, - iki 2001 m. gruodžio 31 d.: 77 % N laivų, - iki 2003 m. gruodžio 31 d.: 100 % N laivų. --------------------------------------------------